Lav et referat af nedenstående tekst:

Tekst:
For et år siden demonstrerede beboerne i Sandvad ved Vejle over, at Udlændingestyrelsen ville sende en flok særligt sårbare udlændinge uden lovligt ophold i landet til den lille bys gamle plejehjem. Ifølge Ekstra Bladets oplysninger er der tale om en gruppe, hvor flere er idømt behandlingsdomme, og flere af dem er dømt for personfarlig kriminalitet. Tirsdag aften oplyser Udlændingestyrelsen, at den samme gruppe asylansøgere i stedet skal sendes nordpå og til Vrå. En by der netop har klippet snoren til et spritnyt, prisvindende børnehus og den eneste by i Hjørring Kommune med befolkningstilvækst. - Jeg har svært ved at have en holdning til det, for det lyder jo godt nok lidt barskt, men jeg må jo regne med, at der er den sikkerhed og de foranstaltninger, der skal være, lyder reaktionen fra Hjørring Kommunes borgmester Søren Smalbro (V). En kontrakt på tre år Det er den private institution Botilbuddet Norden ApS, der har vundet udbuddet fra Udlændingestyrelsen. Det meddeler Udlændingestyrelsen i en pressemeddelse tirsdag aften , hvor der også står, at kommunen er oplyst herom. - Botilbuddet Norden ApS vil fremover levere særlige inkvarteringsydelser til sårbare voksne personer på tværs af asylsystemet, som på grund af deres adfærd og/eller pasnings- og plejebehov ikke kan fungere i eller rummes på et almindeligt asylcenter, står der i pressemeddelsen. Flytningen sker 1. september 2022 og kontrakten er gældende i tre år med mulighed for et års forlængelse. Ifølge borgmesteren, er det ikke en beslutning kommunen har været med inde over. - Som udgangspunkt har jeg det sådan, at der er en institution, der har vundet et udbud, og så regner jeg med, at de har styr på det, siger borgmester Søren Smalbro. Borgmester: Det er mennesker, vi snakker om Der er indkaldt til informationsmøde på Bakkevej 1 onsdag eftermiddag. Det er på den adresse, de udviste asylansøgere skal bo. Ifølge TV2 Nords oplysninger, planlægger Vrås beboere at møde talstærkt op til mødet. Søren Smalbro forstår borgernes bekymring, men vil samtidig ikke drage forhastede konklussioner: - Inden vi ved mere om det end det her, har jeg det dog også lidt svært med, at der allerede er en lidt hadsk stemning over for det her, for det er mennesker, vi taler om, og jeg vil ikke bare umiddelbart sige, at de skal et andet sted hen, før jeg ved mere. Udlændingestyrelsen stiller sig til rådighed for spørgsmål og yderligere dialog med kommune og borgere i lokalområdet. Se hele interviewet med Hjørrings borgmester Søren Smalbro her:

Referat:
Placeringen i Nordjylland er blandt andet valgt ud fra, at der i området er begrænset interaktion med naboer og anden offentlighed.